**Piedere de timp**

*Ucio*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mă mai interesează

Ce şi unde, cum şi când...

Căci în ochi îmi luminează

Moartea ce o port în gând

Şi prefer o minte slabă

Dar cu suflet pe pământ

Să-mi păzesc persoana dragă

De tăcere şi cuvânt

Zi-mi rostul eternității

Când de fapt tu nu trăieşti

Zi-mi şi rostul libertății

Când de fapt te rătăceşti

Şi zi-mi care-i voia sorții

De nu ştii ce să gândeşti

Şi zi-mi care-i scopul morții

De tu nu ştii să aştepți...

Mă învârt în cerc de-o vreme

Sincer simt că doar mă mint

M-am blocat în a mă teme

De ce vreau şi de ce simt

În minte mi se aşterne

Doar durere şi presimt

Că viața n-o să însemne

Decât pierdere de... timp.